Παρακαλώ να θυμάσαι ένα πράγμα : το Kyodai είναι ένα παιχνίδι διαλογισμού. Ώς συγγραφέας, δεν εκτιμώ την λήψη συγκριτικών λιστών ρεκόρ. Απλά δεν με ενδιαφέρουν κανενός τα αποτελέσματα. Όυτε τα δικά μου. Απλώς σου τα δίνω για πληροφόρηση.

Κανόνες του SOLITAIRE (Παιχνίδι ταιριάσματος πλακών)

Πιθανόν να τους ξέρεις ήδη... Απλά κάνε κλικ στις πλάκες ανα ζευγάρια για να τις αφαιρέσεις. Η μόνη προϋπόθεση είναι ότι πρέπει να είναι ελεύθερες : καμιά πλάκα πάνω τους, και τουλάχιστον μια ελεύθερη πλευρά - καμιά πλάκα αριστερά ή καμιά δεξιά τους, τουλάχιστον στους κανονικούς κανόνες. Οι πλάκες πρέπει να είναι όμοιες, εκτός αν ανήκουν στη κατηγορία των λουλουδιών ή των εποχών. Σε αυτή την περίπτωση, πρέπει να είναι της ίδιας κατηγορίας. Θα βρεις μόνο μια πλάκα κάθε είδους, δηλ. τέσσερις πλάκες με εποχές και τέσσερις πλάκες με λουλούδια. Για τις άλλες κατηγορίες πλακών, υπάρχου τέσσερις πλάκες (δηλ. δύο ζευγάρια) στο ταμπλώ.
Ο καλύτερός μου χρόνος στο σχέδιο Traditional (παραδοσιακό) είναι... 1:54 στις 26 Φεβρουαρίου 1999. Ήταν η πρώτη φορά που το τελείωσα σε λιγότερα από δύο λεπτά ! :-) Και 1:46 ή 1:47 λίγο αργότερα, δεν θυμάμαι. Δεν είμαι ακριβώς σίγουρος. Ο καλύτερός μου χρόνος σε κατάσταση 3D για το ίδιο σχέδιο είναι 1:59, κατορθωμένος στις 6 Αυγούστου 2000, με το σετ πλακών Ancient (αρχαίο) και χωρίς την επιλογή Έμφαση εφέ 3D. Περιέργως, το προηγούμενο καλύτερο σκορ σε 3D, 2:07, επιτεύχθηκε στις 6 Αυγούστου 1999...

Κανόνες του SOLITAIRE (2 παιχτών)

Οι κανόνες είναι οι ίδιοι. Πάρε ένα φίλο μαζί και ξεκινήστε ένα παιχνίδι. Ο παίχτης 1 ξεκινά πρώτος. Μπορείς να δείς το "ΠΑΙΧΤΗΣ 1" να αναβοσβήνει, που σημαίνει ότι είναι η σειρά του παίχτη 1. Και οι δυο παίχτες πρέπει να χρησιμοποιήσουν το ποντίκι, κι έτσι μια μικρή καθυστέρηση υπάρχει ανάμεσα σε κάθε κίνηση για να τους δώσει λίγο χρόνο για να δώσουν το ποντίκι. Αφαίρεσε τις πλάκες όσο το δυνατόν πιο σύντομα και δώσε το ποντίκι στο φίλο σου... Νικητής είναι ο παίχτης που έχει το μικρότερο χρόνο. (όσο πιο γρήγορος είσαι, τόσο καλύτερα τα πηγαίνεις !)
Ναι, το ξέρω πως δεν μπορείς να το πεις "Solitaire" (πασιέντζα) όταν υπάρχουν δυο παίχτες... Είμαι ανοιχτός σε κάθε πρόταση :-)
Κάποιες λειτουργίες είναι απενεργοποιημένες σε αυτή την κατάσταση : Παύση, Πίσω, Συμβουλή, και οτιδήποτε εμφανίζει το πλαίσιο διαλόγου Βοήθειας (Περί, Όνομα παίχτη, Πίνακας καλύτερων, κτλ.) Επιπλέον, το ανακάτεμα των πλακών δεν δίνει καμία ποινή.

Κανόνες του RIVERS

Το σχέδιο αντικαθίσταται από ένα μεγάλο τοίχο γεμάτο πλάκες. Αυτή τη φορά, μπορείς να διαλέξεις οποιαδήποτε  πλάκα θέλεις. Ο σκοπός είναι ο ίδιος : να αφαιρέσεις όλες τις πλάκες από το ταμπλώ, ενώνοντας τα ζευγάρια. Υπάρχει μόνο ένας περιορισμός για να ενώσεις δύο όμοιες πλάκες : αν προσπαθήσεις να τραβήξεις μια τεθλασμένη γραμμή στο ελεύθερο διάστημα μεταξύ τον πλακών, δεν πρέπει να υπάρχουν πάνω από δυο γωνίες στη γραμμή, δηλ. αν πρέπει να στρίψεις πάνω από δυο φορές για να φτάσεις στην άλλη πλάκα, δεν μπορείς να την επιλέξεις. Φυσικά, αν δυο πλάκες είναι δίπλα δίπλα, μπορείς να τις αφαιρέσεις αμέσως. Αν δεν καταλαβαίνεις τους κανόνες, δοκίμασε το παιχνίδι για λίγα λεπτά (και πάτα την "Συμβουλή" μερικές φορές), Είμαι σίγουρος ότι τελικά θα το καταλάβεις ! Αυτή η παραλλαγή του παιχνιδιού είναι τέλεια.

Υπάρχουν δυο επίπεδα δυσκολίας : Το εύκολο έχει μόνο ένα στρώμα πλακών, και το δύσκολο έχει δυο στρώματα. Είναι περισσότερο από δυο φορές δύσκολο επειδή μπορεί να μπερδέψεις τα δυο στρώματα μεταξύ τους, και ακόμα, πρέπει να τελειώσεις τα στρώματα ανεξάρτητα. Ο καλύτερός μου χρόνος στο εύκολο είναι 52 δευτερόλεπτα (6 Αυγούστου 1999). Ο καλύτερός μου χρόνος ως τώρα στο δύσκολο είναι 1:32 σε 3D (έγινε στις 22 Φεβρουαρίου 2000).

Κανόνες του MEMORY

Πιθανόν ξέρετε όλοι τι έιναι το Memory / Concentration (Μνήμη / Συγκέντρωση). Όλες οι πλάκες κοιτούν προς τα κάτω, και μπορείς να κάνεις κλικ σε ένα ζευγάρι για να τις δεις προς τα πάνω. Αν είναι ίδιες, εξαφανίζονται. Αλλιώς, θα εξαφανιστούν την επόμενη φορά που θα κάνεις κλικ. Το παιχνίδι τελειώνει όταν έχεις αφαιρέσει όλες τις πλάκες. Η διαφορά από το συνιθισμένο Memory είναι ότι οι κάρτες βασίζονται στο σετ πλακών του Mahjongg, και μπορείς να βρείς τέσσερις κάρτες του ίδιου είδους αντί για δύο. Συνιστώ να παίξεις μόνο το εύκολο Μemory με 32 πλάκες γιατί το δύσκολο με τις 60 πλάκες είναι εφιάλτης. Επίσης, οι εποχές και τα λουλούδια δεν ταιριάζουν σε αυτό το παιχνίδι. Αν βρείς μία πλάκα Winter (Χειμώνας), πρέπει να βρείς και την άλλη πλάκα Winter για να τις ανοίξεις. Δεν θα γίνει με μια πλάκα Summer (Καλοκαίρι), για παράδειγμα.
Ο καλύτερός μου χρόνος στο εύκολο : 1:12, στις 25 Μαΐου 1999...

Κανόνες του CLICKS

Το παιχνίδι βασίζεται στο Samegame, ένα άλλο είδος Ιαπωνέζικου παιχνιδιού. Ο σκοπός του παιχνιδιού είναι, πάλι, να αδειάσεις το ταμπλώ αφαιρώντας δύο (ή περισσότερες) πλάκες. Μπορείς να κάνεις κλικ σε μια ομάδα πλακών εφόσον υπάρχουν δυο ή περισσότερα ενωμένα μεταξύ τους. Οι νόμοι της βαρύτητας ισχύουν εδώ και οι πλάκες που είναι πάνω από αυτές που αφαιρείς πέφτουν κάτω. Και όταν αφαιρείς μια ολόκληρη στήλη, οι στήλες από δεξιά θα έρθουν προς τα αριστερά. Υπάρχουν τρία επίπεδα δυσκολίας (το έυκολο με 4 διαφορετικά χρώματα, το κανονικό με 5, και το δύσκολο με 6). Είναι υπερβολικά δύσκολο να τελειώσεις το δύσκολο παιχνίδι, έτσι όταν δέν θα έχουν μείνει άλλες κινήσεις, σου δίνεται η ευκαιρία να τα παρατήσεις (και να μπείς στον πίνακα των καλύτερων αν έκανες καλό σκορ) ή να πας πίσω μια κίνηση και να ξαναπροσπαθήσεις. Μπορείς να πάς πίσω μέχρι την αρχή του παιχνιδιού (απεριόριστες φορές). Καλή τύχη !

Κανόνες του SLIDER

Το Slider βασίζεται σε διάφορα παιχνίδια (φαίνεται ότι το αυθεντικά ήταν ένα ρώσικο παιχνίδι για DOS ) τα οποία βρήκα πολύ εθιστικά (τουλάχιστον εγώ και η Helene έχουμε ξοδέψει αρκετό καιρό σε μερικά από αυτά!). Ήθελα να το έχω κι αυτό στο Kyodai ! Ο σκοπός είναι, πάλι, να αφαιρέσεις όσο το δυνατόν πιο πολλές πλάκες. Πρέπει να σχηματίζεις οριζόντιες, κάθετες ή διαγώνιες γραμμές των 5 ή περισσότερων πλακών. Υπάρχει και μία πλάκα "μπαλαντέρ" (με τη μορφή ενός ερωτηματικού) που αντικαθιστά οποιοδήποτε άλλο είδος πλάκας. Κάθε φορά θα προσθέτονται τρεις νέες πλάκες στο ταμπλώ. Μετά μπορείς να μετακινήσεις μια πλάκα σε άλλο μέρος, εφόσον μπορεί να γλιστρήσει ελεύθερα μέσα στο ταμπλώ μέχρι εκείνο το μέρος. Κάνε κλικ σε μία πλάκα και προσπάθησε να την μετακινήσεις κάπου αλλού, και θα καταλάβεις γρήγορα. Όπως βλέπεις, οι κανόνες γίνονται έυκολα κατανοητοί ! Καλή διασκέδαση.
Τα καλύτερά μου σκόρ ως τώρα : 1242 (στις 24 Αυγούστου 1999) στο εύκολο, και 290 στο δύσκολο ^^; (Είναι άσχημα σκόρ, αλλά σοβαρά έπαιξα μόνο δυο φορές... ;-))

Κανόνες του HASHIRA

Αυτό είναι ένα δημοφιλές παιχνίδι όμοιο με όλους τους κλόνους του Tetris, αυτή τη φορά πρέπει να μαζεύεις χρώματα αντί για γραμμές. Μια στήλη τριών πλακών πέφτει από την κορυφή της οθόνης. Μπορείς να χρησιμοποιήσεις τα βελάκια του πληκτρολογίου για την μετακινήσεις, και το βέλος προς τα πάνω για να εναλάσσεις τις τρεις πλάκες μεταξύ τους. Ο σκοπός είναι να σχηματίσεις στήλες, γραμμές ή διαγωνίους με τουλάχιστον τρεις πλάκες του ίδιου χρώματος. Όσες πιο πολλές πλάκες είναι στη "γραμμή", τόσους πιο πολλούς πόντους κερδίζεις. Όταν σχηματίσεις μια γραμμή, οι πλάκες τις εξαφανίζονται και οι υπόλοιπες πλάκες πέφτουν. Αν σχηματίσουν κι άλλη γραμμή όταν πέσουν (αυτό συνήθως λέγεται "αλυσιδωτή αντίδραση"), παίρνεις ακόμα πιο πολλούς πόντους. Βασικά, οι πόντοι διπλασιάζονται όταν η γραμμή γίνεται στην πρώτη αλυσιδωτή αντίδραση. Όταν η γραμμή γίνεται στη δεύτερη αλυσιδωτή αντίδραση, οι πόντοι τριπλασιάζονται κτλ. Κάθε φορά που αφαιρείς 30 πλάκες από το ταμπλώ, η ταχύτητα αυξάνει λίγο. Ελπίζω να βρεις αυτό το νέο παιχνίδι πιο προκλητικό ! Το καλύτερό μου σκορ ως τώρα : 165400, στις 23 Μαρτίου 2000, στα 100 καρέ ανά δευτερόλεπτο... :-) (Όσο πιο πολλά είναι τα καρέ ανά δευτερόλεπτο, τόσο πιο γρήγορο είναι το παιχνίδι...)

Το Kyodai Mahjongg είναι © Copyright 1997, 1998, 1999, 2000 από τον René-Gilles Deberdt.
Με την επιφύλαξη παντός δικαιώματος.